3. ลักษณะการประกอบธุรกิจ

3.1 ประวัติและพัฒนาการที่สำคัญของบริษัทฯ

-   ปี 2531 จดทะเบียนก่อตั้งบริษัทฯ ด้วยทุนจดทะเบียน 10 ล้านบาท โดยใช้ชื่อว่า บริษัท คันทรี่
    โฮลดิ้ง จำกัด มีวัตถุประสงค์เพื่อประกอบธุรกิจด้านพัฒนาอสังหาริมทรัพย์

-   ปี 2534 เปลี่ยนชื่อบริษัทเป็น “บริษัท คันทรี่ (ประเทศไทย) จำกัด”

-   ปี 2537 เข้าจดทะเบียนในตลาดหลักทรัพย์แห่งประเทศไทย
    และหลักทรัพย์ของบริษัทเข้าทำการซื้อขายในตลาดหลักทรัพย์แห่งประเทศไทย
    โดยมีหมายเลขทะเบียนบริษัทเลขที่ บมจ.319

-   ปี 2544 บริษัทประสบปัญหาในการดำเนินธุรกิจ โดยบริหารสินทรัพย์สุขุมวิท จำกัด
    ซึ่งเป็นเจ้าหนี้รายใหญ่ ได้ยื่นคำร้องขอฟื้นฟูกิจการต่อศาลล้มละลายกลาง เมื่อวันที่ 15 มิ.ย
    2544

-   ปี 2545 ศาลล้มละลายกลางมีมติเห็นชอบด้วยแผนฟื้นฟูกิจการของบริษัทฯ และแต่งตั้ง บริษัท
    พร็อพเพอร์ตี้แพลนเนอร์ จำกัด เป็นผู้บริหารแผน เมื่อวันที่ 20 พ.ค.2545

-   ปี 2546 บริษัทยื่นคำร้องขอแก้ไขแผนฟื้นฟูกิจการต่อศาลล้มละลาย ครั้งที่ 1 เมื่อวันที่ 26
    ธ.ค.2546

-   ปี 2547 ศาลล้มละลายกลางมีคำสั่งเห็นชอบด้วยคำร้องขอแก้ไขแผน (ฉบับลงวันที่ 26
    ธันวาคม 2546 และ 19 มกราคม 2547) เมื่อวันที่ 24 ก.ย.2547
    และบริษัทยื่นคำร้องขอแก้ไขแผนฟื้นฟูกิจการต่อศาลล้มละลายครั้งที่ 2
    เรื่องแก้ไขการปรับโครงสร้างทุน
    เพื่อให้สามารถดำเนินการจัดสรรให้แก่ผู้ถือหุ้นเดิมที่ได้รับความเสียหายจากแผนฟื้นฟูกิจการ
    ตามเงื่อนไขที่ตลาดหลักทรัพย์กำหนด เมื่อวันที่ 29 มี.ค.2547

-   ปี 2548 เปลี่ยนชื่อบริษัทเป็น “บริษัท เอเวอร์แลนด์ จำกัด (มหาชน)”,
    ศาลล้มละลายกลางมีคำสั่งเห็นชอบด้วยคำร้องขอแก้ไขแผน (ฉบับลงวันที่ 24 กันยายน 2547
    และ 18 ตุลาคม 2547) เมื่อวันที่ 2 มี.ค.2548

-   ปี 2549 ตลาดหลักทรัพย์แห่งประเทศไทย แจ้งการย้ายหลักทรัพย์ของบริษัทจากหมวด
    REHABCO ไปยังหมวดธุรกิจพัฒนาอสังหาริมทรัพย์
    พร้อมทั้งอนุญาตให้ซื้อขายหลักทรัพย์ของบริษัทได้ตั้งแต่วันที่ 19 มกราคม 2549 เป็นต้นไป

-   ปี 2550 ศาลล้มละลายกลางได้มีคำสั่งให้ บริษัท เอเวอร์แลนด์ จำกัด(มหาชน)
    ออกจากแผนฟื้นฟูกิจการ เมื่อวันที่15 ม.ค.2550

-   ปี 2550 จำหน่ายเงินลงทุนในบริษัท มายรีสอร์ท จำกัด ซึ่งถือครองกรรมสิทธิ์ที่ดิน จำนวน
    502-2-97 ไร่ ตั้งอยู่ที่ ซอยร่วมพัฒนา 4 ถนนร่วมพัฒนา แยกถนนสุวินทวงศ์ บริเวณ กม.ที่
    51+400 แขวงลำผักชี เขตหนอกจอก กรุงเทพฯ จำนวน 44,999,994 หุ้น (EVER
    ถือหุ้นร้อยละ 99.99) ให้กับ บริษัท นิวฮาร์เบอร์วิลล์ จำกัด ตามมติคณะกรรมการบริษัท
    ครั้งที่ 5/2550 เมื่อวันที่14 สิงหาคม 2550

-   ปี 2551 เพิ่มทุนจดทะเบียนจากเดิม 300,000,000 หุ้น เป็น 306,000,000 หุ้น
    เพื่อรองรับการจ่ายหุ้นปันผลและเงินปันผล โดยภายหลังการดำเนินการดังกล่าว
    บริษัทมีทุนเรียกชำระแล้ว 305,995,899 บาท

-   ปี 2551 ย้ายที่ตั้งสำนักงานไปอยู่ ณ เลขที่ 223/96 อาคารคันทรี่คอมเพล็กซ์ อาคารเอ ชั้น
    21 ถนนสรรพาวุธ แขวงบางนา เขตบางนา กรุงเทพมหานคร 10260 เมื่อวันที่ 29
    ต.ค.2551

-   ปี 2552 ลดทุนและเพิ่มทุนจดทะเบียนจำนวน 305,995,899 หุ้น
    และเสนอขายหุ้นสามัญเพิ่มทุนแก่ผู้ถือหุ้นเดิมของบริษัท, โดยภายหลังการดำเนินการดังกล่าว
    บริษัทมีทุนจดทะเบียน 611,991,798 บาท และทุนชำระแล้วของบริษัท 305,996,982 บาท

-   ปี 2555 ลดทุนจดทะเบียนเป็น 305,996,982 หุ้น, เพิ่มทุนจดทะเบียน 611,993,964 หุ้น
    เสนอขายหุ้นสามัญเพิ่มทุนแก่ผู้ถือหุ้นเดิมของบริษัท โดยภายหลังการดำเนินการดังกล่าว
    บริษัทมีจดทะเบียนเป็น 917,990,946 บาท และทุนเรียกชำระแล้ว 531,610,486 บาท ณ
    วันที่ 8 กุมภาพันธ์ 2555

-   ปี 2555 เสนอขายหุ้นเพิ่มทุนที่เหลือจากการจัดสรรให้แก่บุคคลในวงจำกัด จำนวน
    50,000,000 หุ้น มูลค่าที่ตราไว้หุ้นละ 1 บาท โดยภายหลังการดำเนินการดังกล่าว
    ทำให้บริษัทมีทุนเรียกชำระแล้วจำนวน 581,610,486 บาท ณ วันที่ 21 ธันวาคม 2555

-   ปี 2556 เสนอขายหุ้นเพิ่มทุนที่เหลือจากการจัดสรรให้แก่บุคคลในวงจำกัด จำนวน
    35,230,769 หุ้น มูลค่าที่ตราไว้หุ้นละ 1 บาท โดยภายหลังการดำเนินการดังกล่าว
    ทำให้บริษัทมีทุนเรียกชำระแล้วจำนวน 616,841,255 บาท ณ วันที่ 24 มกราคม 2556

-   ปี 2556 บริษัทอยู่ระหว่างดำเนินการขออนุมัติจากที่ประชุมสามัญผู้ถือหุ้นประจำปี 2556 ในวันที่
    25 เมษายน 2556 เพื่อพิจารณาอนุมัติ ดังนี้

  1. อนุมัติลดทุนจดทะเบียนเป็น 616,841,255 หุ้น และเพิ่มทุนจดทะเบียน 1,542,103,137
  หุ้น มูลค่าที่ตราไว้หุ้นละ 1 บาท ราคาเสนอขายหุ้นละ 0.65 บาท
  โดยเสนอขายหุ้นสามัญเพิ่มทุนให้แก่

  1.1 ผู้ถือหุ้นเดิมของบริษัท โดยกำหนดรายชื่อผู้ถือหุ้นที่มีสิทธิซื้อหุ้นเพิ่มทุนในวันที่ 10 พฤษภาคม
  2556 (Record Date) และให้รวบรวมรายชื่อตาม ม.255
  ของพ.ร.บ.หลักทรัพย์ฯโดยวิธีปิดสมุดทะเบียนในวันที่ 13 พฤษภาคม 2556
  และเสนอขายในระหว่างวันที่ 3-7 มิถุนายน 2556

  1.2 หุ้นที่เหลือจากการจัดสรรดังกล่าว บริษัทจะเสนอขายให้แก่บุคคลในวงจำกัด
  และ/หรือนักลงทุนสถาบัน ภายใน 12 เดือนนับจากวันที่ได้รับอนุมัติจากที่สามัญผู้ถือหุ้นประจำปี
  2556

  1.3 ราคาเสนอขายหุ้นให้แก่บุคคลและ/หรือนักลงทุนสถาบัน
  เท่ากับราคาที่เสนอขายให้แก่ผู้ถือหุ้นเดิม โดยภายหลังการดำเนินการดังกล่าว
  บริษัทจะมีจดทะเบียนเป็น 2,158,944,392 บาท

  2. อนุมัติให้บริษัทเข้าทำรายการได้มาซึ่งสินทรัพย์จำนวน 3 รายการ มูลค่ารวม 959,999,930
  บาท ประกอบด้วย

  รายการที่ 1 ซื้อทรัพย์สินห้องชุดโครงการมายรีสอร์ท บางกอก จากบริษัท อิควิตี เรสซิเดนเชียล
  จำกัด (“ER”) จำนวน 94 ยูนิต พื้นที่รวม 7,464.52 ตารางเมตร มูลค่ารวม 460,000,000
  บาท

  รายการที่ 2 ซื้อหุ้นสามัญของบริษัท มายรีสอร์ท โฮลดิ้ง จำกัด ( “MY RESORT”) จำนวน
  9,999,998 หุ้น มูลค่าที่ตราไว้ 10 บาท/หุ้น ราคาซื้อ 20 บาท/หุ้น มูลค่ารวม 199,999,960
  บาท จากมรว.ศศิจุฑาภา วรวรรณ ซึ่งเป็นผู้ถือหุ้นเดิมของบริษัท

  รายการที่ 3 ซื้อหุ้นสามัญของบริษัท เดอะวิลล่า หัวหิน จำกัด (“THE VILLA”) จำนวน
  19,999,998 หุ้นมูลค่าที่ตราไว้ 10 บาท/หุ้น ราคาซื้อ 15 บาท/หุ้น มูลค่ารวม 299,999,970
  บาท จากมรว.ภูมินทร์ วรวรรณซึ่งผู้ถือหุ้นเดิมของบริษัท

  รายการได้มาซึ่งสินทรัพย์ดังกล่าว ถือเป็นการซื้อหรือรับโอนกิจการของบริษัทอื่นตามมาตรา107
  แห่งพระราชบัญญัติบริษัทมหาชนจำกัด พ.ศ.2535 (รวมทั้งที่มีการแก้ไขเพิ่มเติม)
  และจัดเป็นการได้มาซึ่งสินทรัพย์ตามที่กำหนดในประกาศคณะกรรมการกำกับตลาดทุนที่
  ทจ.20/2551
  เรื่องหลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งสินทรัพย์
  และประกาศคณะกรรมการตลาดหลักทรัพย์แห่งประเทศไทยเรื่อง
  การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์
  พ.ศ. 2547

  นอกจากนี้ผู้ซื้อและผู้ขายมีความสัมพันธ์เกี่ยวข้องที่จะเข้าข่ายเป็นบุคคลที่เกี่ยวโยงกันตามประกาศคณะกรรมการกำกับตลาดทุน
  ทจ.21/2551
  เรื่องหลักเกณฑ์ในการทำรายการที่เกี่ยวโยงกันและตามประกาศตลาดหลักทรัพย์แห่งประเทศไทย
  เรื่อง การเปิดเผยข้อมูลการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
  2546

  ทั้งนี้ในการดำเนินการดังกล่าวบริษัทฯได้ดำเนินการแต่งตั้งบริษัท เซจแคปปิตอล จำกัด
  เป็นที่ปรึกษาทางการเงินอิสระ
  เพื่อดำเนินการให้ความเห็นเกี่ยวกับการได้มาซึ่งสินทรัพย์โครงการอสังหาริมทรัพย์
  ซึ่งถือเป็นรายการที่เกี่ยวโยงกัน

3.3 ภาพรวมการประกอบธุรกิจ

บริษัท เอเวอร์แลนด์ จำกัด (มหาชน) และบริษัทย่อย
ดำเนินธุรกิจเกี่ยวกับการพัฒนาอสังหาริมทรัพย์ ซึ่งสามารถแบ่งการดำเนินธุรกิจหลักได้ 3
ประเภทหลักดังนี้

1.  ธุรกิจจัดสรรที่ดินและสร้างบ้านเพื่อขาย ดำเนินการโดยบริษัทฯ และบริษัทย่อย

2.  ธุรกิจอาคารชุดเพื่อขาย ดำเนินการโดยบริษัทฯ

3.  ธุรกิจรับบริหารโครงการ ดำเนินการโดยบริษัทฯ

ทั้งนี้ นโยบายสำคัญของบริษัทฯ ในการพัฒนาโครงการแต่ละโครงการมีดังต่อไปนี้

1.  การให้ความสำคัญในมาตรฐานการก่อสร้างที่มีคุณภาพสูง

2.  การใช้วัสดุก่อสร้างที่มีคุณภาพที่ดีและเหมาะสม

3.  การออกแบบที่ทันสมัย ด้านสถาปัตยกรรม เพื่อประโยชน์ในการใช้สอยและความสวยงาม

4.  การให้ความสำคัญกับสิ่งแวดล้อม และความเป็นธรรมชาติในแต่ละโครงการ

5.  การเลือกทำเลที่ตั้งแต่ละโครงการโดยคำนึงถึงความสะดวกในการคมนาคมของผู้อยู่อาศัยเป็นสำคัญ

6.  การกำหนดราคาขายอย่างสมเหตุสมผล และเป็นธรรม

7.  การให้บริการหลังการขายที่มีคุณภาพ เช่น
    การบริการด้านความปลอดภัยและสิ่งอำนวยความสะดวกที่จำเป็นในโครงการ

โครงสร้างการถือหุ้นและลักษณะธุรกิจของกลุ่มบริษัทฯ ณ วันที่ 31 ธันวาคม 2555

[]

[]

+-------------------+-----------------------------+----------+--------+
| บริษัท              | ประเภทลักษณะธุรกิจ             | ทุน       | สัดส่วน  |
|                   |                             | จดทะเบียน |        |
|                   |                             | (ล้านบาท) | ก      |
|                   |                             |          | ารถือหุ้น |
+-------------------+-----------------------------+----------+--------+
| บริษัท เอเวอร์แลนด์   | ธุร                          | 917.99   | -      |
| จำกัด (มหาชน)      | กิจจัดสรรที่ดินและสร้างบ้านเพื่อขาย, |          |        |
|                   | ธุรกิจอาคารช                  |          |        |
|                   | ุดเพื่อขาย,ธุรกิจรับบริหารโครงการ, |          |        |
|                   | ธุรกิจร่วมลงทุนอสังหาริมทรัพย์      |          |        |
+-------------------+-----------------------------+----------+--------+
| บริษัท ณัฐนันท์พัฒนา    | ธุรกิจจัดสรรที่ดินและสร้างบ้านเพื่อข  | 150.00   | 99.99% |
| จำกัด              | ายภายใต้โครงการมายโฮมประชาชื่น |          |        |
|                   | และโครงการมายโฮม เชียงใหม่    |          |        |
+-------------------+-----------------------------+----------+--------+

โครงสร้างรายได้ของบริษัทและบริษัทย่อย ตั้งแต่ปี 2553 – 2555 

  ----------------------- ------- ------ -------- -------- ------ -------- ------------- -------- --
                                                                           หน่วย:ล้านบาท            

  โครงสร้างรายได้           2553                    2554                     2555                   

                          รายได้          ร้อยละ    รายได้           ร้อยละ    รายได้         ร้อยละ    

  รายได้จากการขาย                                                                                  

  บ้านเดี่ยวและทาวเฮ้าส์       90.73          95.22    23.47           5.10     -             -        

  ห้องชุดพักอาศัยและสำนักงาน   0.00           -        436.00          94.78    18.47         97.98    

  รวมรายได้จากการขาย       90.73          95.22    459.47          99.88    18.47         97.98    

  รายได้อื่น                 4.55           4.78     0.53            0.12     0.38          2.02     

  รวมรายได้ทั้งหมด           95.28          100.00   460.00          100.00   18.85         100.00   
  ----------------------- ------- ------ -------- -------- ------ -------- ------------- -------- --

หมายเหตุ : รายได้อื่น ประกอบด้วย รายได้ค่าบริหารการตลาดและขาย, รายได้ดอกเบี้ยรับ
และรายได้อื่น

เป้าหมายการดำเนินการธุรกิจ

บริษัทฯ มีเป้าหมายที่จะเป็นผู้นำในธุรกิจพัฒนาอสังหาริมทรัพย์
โดยผู้บริหารมีนโยบายในการพัฒนาบ้านเดี่ยว และอาคารชุดพักอาศัยเป็นหลัก
ซึ่งการกำหนดกลยุทธ์ในการพัฒนาโครงการต่าง ๆ ของบริษัทฯ มีดังนี้

1.  โครงการของบริษัทฯ ตั้งอยู่ในทำเลที่มีศักยภาพในการรองรับการขยายตัวของชุมชน เช่น
    อยู่ในบริเวณของสนามบินสุวรรณภูมิ มีระบบการคมนาคมที่สะดวกและระบบขนส่งมวลชนสมัยใหม่
    ฯลฯ

2.  โครงการของบริษัทฯ มีหลายแบบเพื่อให้เหมาะสมกับความต้องการของลูกค้า เช่น
    บ้านเดี่ยวพร้อมอยู่ บ้านสั่งสร้างซึ่งลูกค้าสามารถเลือกวัสดุก่อสร้างได้เอง ทาวน์เฮ้าส์ และ
    อาคารชุดพักอาศัย ฯลฯ

3.  โครงการของบริษัทฯ
    เน้นการออกแบบที่ทันสมัยและพื้นที่เหมาะสมแก่การใช้สอยในชีวิตประจำวัน

4.  โครงการของบริษัทฯ เน้นวัสดุการสร้างที่ได้คุณภาพตามมาตรฐานในการก่อสร้าง
    จึงเป็นที่ได้รับความไว้วางใจจากลูกค้ารายเก่าและความเชื่อถือจากลูกค้ารายใหม่
    ซึ่งเป็นการสร้างภาพลักษณ์ที่ดีของบริษัทฯ อีกทางหนึ่ง

บริษัทมีแผนการดำเนินงาน คือ
กำหนดเป้าหมายที่จะหาซื้อที่ดินในทำเลที่มีศักยภาพและสามารถพัฒนาโครงการให้แล้วเสร็จ
และสอดคล้องกับเงินทุนหมุนเวียนของบริษัท เป็นการรักษาระดับสภาพคล่องในขณะนั้นๆ
และเป็นการเพิ่มศักยภาพในการขาย เพื่อให้มีโครงการต่างๆ กระจายในหลายพื้นที่
สามารถรองรับความต้องการของผู้ซื้อได้หลากหลายมากขึ้น

ปัจจุบันบริษัทมีที่ดินในย่าน สุวินทวงศ์ และ ที่ดินที่จังหวัดเชียงใหม่
โดยที่ดินในจังหวัดเชียงใหม่เป็นของบริษัทย่อยคือ บริษัท ณัฐนันท์พัฒนา จำกัด โดยที่ดินทั้ง 2
แห่งเป็นที่ดินที่มีศักยภาพ อยู่ในทำเลที่กำลังเจริญเติบโตเป็นชุมชนเมืองได้ในอนาคต
ส่งผลให้การพัฒนาโครงการทั้ง 2 แห่ง ช่วยธุรกิจขยายฐานลูกค้าได้กว้างมากขึ้น
และสามารถนำมาพัฒนาได้ทันที ปัจจุบัน ณ สิ้นปี 2555 โครงการมายโฮม สุวินทวงศ์
ที่ถนนสุวินทวงศ์ มีการปรับพื้นที่เพื่อเตรียมการก่อสร้างบ้านตัวอย่างไปบางส่วน
และโครงการมายโฮม เชียงใหม่ ที่อ.แม่ริม จ.เชียงใหม่
ได้ดำเนินการก่อสร้างระบบสาธารณูปโภครอบโครงการและอยู่ระหว่างการก่อสร้างบ้านตัวอย่าง
(เฟซ1) ซึ่งทั้งสองโครงการได้รับการตอบรับเป็นอย่างดี

นอกจากนโยบายพัฒนาโครงการทั้ง 2 แห่งข้างต้นแล้ว บริษัทยังมีนโยบายที่จะขยายการลงทุน
ในโครงการใหม่ๆที่มีศักยภาพสร้างเสร็จและพร้อมโอนให้แก่ผู้ซื้อ
ทั้งนี้เพื่อเป็นการเร่งการรับรู้รายได้และสร้างผลกำไรให้กับบริษัทควบคู่ไปกับการพัฒนาโครงการเดิมที่มีอยู่ของบริษัท